ரிசியா ரஹ்மான்

**ரிசியா ரஹ்மான்** ( *Rizia Rahman* ) (28 டிசம்பர் 1939 - 16 ஆகஸ்ட் 2019)  ஒரு வங்காளதேச நாவலாசிரியர் ஆவார். இவர் பல புதினங்கள், சிறுகதைகள் ஆகியவற்றை எழுதியுள்ளார். *போங் தெகே பங்களா* என்ற புதினத்திற்காக இவர் மிகவும் பிரபலமானவராக அறியப்படுகிறார். இவர் பங்களா அகாதமி இலக்கிய விருது (1978) பெற்றவர். 2018 ஆம் ஆண்டு நிலவரப்படி, அவர் தனது நீண்ட வாழ்க்கையில் 50 க்கும் மேற்பட்ட புதினங்கள் மற்றும் சிறுகதைத் தொகுப்புகளை வெளியிட்டார்.

## ஆரம்ப கால வாழ்க்கை
ரிசியா ரஹ்மான் 1939 டிசம்பர் 28 அன்று கொல்கத்தாவில் உள்ள பபானிபூரில் பிறந்தார்.  இவரது குடும்பம் 1947 இந்தியப் பிரிவினைக்குப் பிறகு கிழக்கு வங்காளம் என்று அழைக்கப்பட்ட பங்களாதேஷுக்கு குடிபெயர்ந்தது. இவர் தனது 8 வயதில் கதைகளை எழுதத் தொடங்கினார் என்றும் அதை தனது 12வது வயதில்    முதல் முறையாக வெளியிட்டார் என்றும் சொல்லப்படுகிறது. இவரது கதைகள் மற்றும் கவிதைகள் *சத்யஜக்* மற்றும் *சங்பாத்* போன்ற செய்தித்தாள்களில் வெளிவந்தன. ரிசியா  ரஹ்மான் டாக்கா பல்கலைக்கழகத்தில் படித்து பொருளாதாரத்தில் சமூக அறிவியல் முதுகலைப் பட்டம் பெற்றார்.

## தொழில்
ரஹ்மான் டாக்கா பல்கலைக்கழகத்தில் படிக்கும் போது தனது முதல் சிறுகதைத் தொகுப்பான *அக்னி ஷக்கோராவை* வெளியிட்டார். பங்களாதேஷின் தேசியம் மற்றும் மொழியின் பரிணாம வளர்ச்சியை ஆராய்வதற்காக அவரது நாவலான *போங் தேகே பங்களா* 1978 இல் விமர்சகர்களின் பாராட்டைப் பெற்றது. இவரது நான்காவது புதினமான *ரோக்டர் ஓகோர்,* *பிசித்ராவில்* வெளியான "தி ப்ரோஸ்டிட்யூட்ஸ் ஆஃப் டாக்கா" என்ற கட்டுரையால் ஈர்க்கப்பட்டது. விபச்சார விடுதிகளுக்குச் சென்று புத்தகத்திற்கான ஆராய்ச்சியை இவரால் மேற்கொள்ள முடியவில்லை. அதற்குப் பதிலாக ஒரு ஆண் பத்திரிகையாளரின் வாராந்திர அறிக்கைகளை பார்த்து, ஒரு பாலியல் தொழிலாளியின் வாழ்க்கை நிலைமைகளைப் புரிந்து கொள்ள வேண்டியிருந்தது. மேலும், இந்த புதினத்தில் பங்களாதேஷில் விபச்சாரத்தை வெளிப்படையாகச் சித்தரித்ததால், அது வெளியிடப்பட்டவுடன் பெரும் பரபரப்பை ஏற்படுத்தியது. *லெட்டர்ஸ் ஆஃப் ப்ளட் என்ற புத்தகத்தின் 2016 மொழிபெயர்ப்பில்,*  ரிசியா ரஹ்மான், "புத்தகத்திற்காக நான் நிறைய பாராட்டுகளைப் பெற்றேன், ஆனால் அதே அளவு துஷ்பிரயோகத்தையும் தாங்க வேண்டியிருந்தது" என்று கூறினார்.

## எழுத்துப்பணி

; புதினங்கள்

* *உத்தர புருஷ்* (சந்ததியினர், 1977)
* *ரோக்டர் ஓகோர்* (இரத்த வார்த்தைகள், 1978)
* *போங் தேகே பங்களா* (வங்காளத்திலிருந்து பங்களா, 1978)
* *அலிகிதோ உபாக்யான்* (எழுதப்படாத கதை, 1980)
* *சுர்ஜா சபுஜ் ரக்தா* (சன் கிரீன் ப்ளட், 1980)
* *ஷிலே ஷிலே அகுன்* (ஸ்டோன்ஸ் இன் ஃபயர், 1980)
* *ஆரண்யர் கச்சே* (காடுகளுக்கு அருகில், 1980)
* *தபால் ஜ்யோத்னா* (வெள்ளை நிலவு-ஒளி, 1980)
* *கர்-பங்கா-கர்* (உடைந்த வீடு, 1984)
* *ஏகல் சிரோகல்* (இப்போது மற்றும் நித்தியம், 1984)
* *பிரேம் அமர் பிரேம்* (காதல், என் காதல், 1985)
* *ஜரேர் முகோமுகி* (புயலை எதிர்கொள்வது, 1986)
* *எக்தி ஃபுலர் ஜன்யா* (ஒரு பூவுக்காக, 1986)
* *சுடு தோமேடர் ஜன்யா* (உனக்காக மட்டும், 1988)
* *ஹி மனாப் மனாபி* (ஓ! ஆணும் பெண்ணும், 1989)
* *ஹருன் பெரேனி* (ஹருன் திரும்பவில்லை, 1994)
* *நோடி நிரோபோதி* (2011)

### மொழிபெயர்க்கப்பட்ட புதினங்கள் (ஆங்கிலம்)

* *இரத்த கடிதங்கள்* ( *ரோக்டர் ஓகோர்*, 2016)

**சிறுகதைகள்**

* *துரா கோதாவோ* (2004) 
* *பாரடைஸ் அண்ட் அதர் ஸ்டோரிஸ்* (2010) 

## விருதுகள்

* பங்களா அகாதமி இலக்கிய விருது (1978)
* ஜெஸ்ஸோர் சாகித்ய பரிஷத் புரஸ்கார் (1984)
* பங்களாதேஷ் லேகாக் சங்க சாகித்ய பதக் (1985)
* கமர் முஷ்டாரி சாகித்ய பதக் (1990) 
* அனன்யா இலக்கிய விருது (1995)
* ஹுமாயுன் கதிர் ஸ்ரீதி புரஸ்கார்
* ஜாசிமுதீன் ஷ்வர்னா பதக்
* ஷவ்கத் ஷ்வர்ண பதக்
* எகுஷே பதக் (2019)

## இறப்பு
ரிசியா ரஹ்மான்  ஆகஸ்ட் 16,  2019 அன்று இறந்தார்.

## சான்றுகள்

பகுப்பு:CS1 uses Bengali-language script (bn)
பகுப்பு:வங்காள எழுத்தாளர்கள்
பகுப்பு:2019 இறப்புகள்
பகுப்பு:1939 பிறப்புகள்